Делија Григоре је одрасла под румунским комунистичким режимом, када Роми нису били признати као етничка група, већ као страни елементи који се морају асимиливоати у оквиру румунског друштва. За то време њена породица је сакрила свој прави идентитет како би избегла дискриминацију. Након румунске револуције 1989. године могла је потврдити своју ромску националност и поново научити језик. Године 1990. завршила је „Зоја Космодемјанска” средњу школу у Букурешту, док је 1992. године дипломирала на одсеку за санскритски језик и староиндијску цивилизацију и културу на Универзитету у Букурешту. Године 1995. дипломирала је румунску и енглеску филологију на Филолошком факултету Универзитета у Букурешту. Од 2000. године, Делија Григоре је објавила низ радова о ромској култури и језику.